पुणे : उसने ढ़ाई अक्षर वाले शब्द प्रेम को कलंकित कर दिया। वो ये भूल गया कि उसकी हरकत से उसकी माशूका बदनाम हो जाएगी। उसने अपनी प्रेमिका को बदनाम करने के लिए सोशल मीडिया का सहारा लिया। वो अपने नापाक मकसद में कामयाब हो चुका था। लेकिन अब उसके खिलाफ शिकायत दर्ज कराई गई है। पंकज माने नाम का शख्स अपनी गर्लफ्रेंड को ब्लैकमेल कर रहा था। पीड़िता ने इस बारे में पुणे के ही वाकड पुलिस थाने मे शिकायत दर्ज कराई गई है |
पुणे पुलिस का कहना है कि आरोपी पंकज माने महाराष्ट्र के सतारा का रहने वाला है। पंकज और पीड़ित लड़की की पहचान सोशल मीडिया से हुई थी।पहले दोनों के बीच दोस्ती हुई और आगे चलकर ये दोस्ती प्यार में बदल गयी। पुलिस का कहना है कि आरोपी ने पीड़ित लडकी के साथ शारीरिक संबंध बनाए। लड़की का कहना है कि उसे ये नहीं पता था कि पंकज ऐसा कुछ करेगा। जब उसके दोस्तों ने सोशल मीडिया पर कुछ तस्वीरों के बारे में जानकारी दी तो वो परेशान हो गई।
पीड़ित लड़की कहना है कि पंकज ने अंदरूनी संबंधों का अश्लील वीडियो बनाया | यह वीडियो पंकज ने अपने कई व्हॉट्सअॅप ग्रुप और फेसबुक पर भी पोस्ट किया। जब इस बात की जानकारी पीड़ित को हुई तो उसने आरोपी से इस संबंध में शिकायत की। लेकिन आरोपी पंकज उसे धमकाने के साथ लड़की से पुलिस में शिकायत न करने का दबाव बनाने लगा। पीड़िता का कहना है कि आरोपी ने कहा कि अगर उसके खिलाफ शिकायत हुई तो वो खुदकुशी करने के बाद उसे फंसा देगा।
क्राइम की खबरें CRIME NEWS IN HINDI पर पढ़ें, देश भर की अन्य खबरों के लिए बने रहिए TIMES NOW HINDI के साथ। देश और दुनिया की सभी खबरों की ताजा अपडेट के लिए जुड़िए हमारे FACEBOOK पेज से।